ΓΡΑΠΤΗ ΕΡΩΤΗΣΗ E-1980/99

υποβολή: Markus Ferber (PPE-DE) προς την Επιτροπή

(5 Νοεμβρίου 1999)

Θέμα: Πολωνικοί δασμοί για εισαγωγές γιαουρτιού από την ΕΕ

Στο πλαίσιο της Ευρωπαϊκής Συμφωνίας καταργήθηκαν σταδιακά οι πολωνικοί δασμοί. Για τα γιαούρτια που περιέχουν φρούτα από 35 % το 1995 σε 30 % (1996), 25 % (1997), 20 % (1998) έως 9-12 % το 1999. Τον Απρίλιο του 1999 καταργήθηκε από πολωνικής πλευράς ο προτιμησιακός δασμός 9 % για γιαούρτια που περιέχουν φρούτα με περιεκτικότητα σε λιπαρές ουσίες άνω του 3,5 %. Από τότε ισχύει ο δασμός της ΓΣΔΕ ύψους 30 %.

Στις 24 Αυγούστου του 1999 η Πολωνία δήλωσε ότι εφαρμόζει ρήτρα προστασίας για όλες τις εισαγωγές γιαουρτιών από την ΕΕ σύμφωνα με τις ευρωπαϊκές συνθήκες. Ο Πολωνόςφυπουργός κ. Plewa δήλωσε συγχρόνως α) ότι θα εφαρμοσθεί η ρήτρα προστασίας για χρονική περίοδο δύο ετών, β) ότι θα εγκριθεί ποσόστωση εισαγωγών από την ΕΕ για το 2000: 16.000 τόνοι, για το 2001: 17.000 τόνοι και γ) ότι θα εφαρμοσθεί ο προτιμησιακός δασμός στο πλαίσιο της ποσόστωσης καθώς και δασμός 29 % για εισαγωγές χωρίς ποσόστωση.

Τα μέτρα αυτά είχαν εξαιρετικά περιοριστική επίδραση στην αγορά και παρεμποδίζουν τον δίκαιο ανταγωνισμό μεταξύ παραγωγών της ΕΕ και της Πολωνίας.

Γενικότερα τα θεσμικά πλαίσια της οικονομικής πολιτικής δεν εμφανίζουν πλεονεκτήματα για τους παραγωγούς γιαουρτιού της ΕΕ. Οι επιστροφές για τις εξαγωγές που επικρίνονται έντονα από πολωνικής πλευράς ανέρχονται σε 14 % της από τα σύνορα τιμής ενώ ο δασμός ανέρχεται σε 12 %. Αντίθετα η τιμή ακατέργαστου γάλακτος κυμαίνεται κατά 30-40 % κάτω της γερμανικής τιμής γάλακτος.

1. Ποιά είναι η θέση της Επιτροπής έναντι των προαναφερθέντων;

2. Σε ποιές ενέργειες πρόκειται να προβεί η Ευρωπαϊκή Επιτροπή ώστε να παύσουν οι επιχειρήσεις με έδρα στην Ευρωπαϊκή Ένωση να βρίσκονται σε μειονεκτική θέση;

Απάντηση του κυρίου Verheugen εξ ονόματος της Επιτροπής

(8 Δεκεμβρίου 1999)

Η Επιτροπή ενημερώθηκε με μια ρηματική διακοίνωση της πολωνικής κυβέρνησης, με ημερομηνία 24 Μαρτίου 1999, για την επιβολή ρήτρας διασφάλισης σχετικά με την εισαγωγή αρωματισμένων γιαουρτιών κοινοτικής προέλευσης, της κλάσης 0403 10 (γιαούρτια αρωματισμένα ή με προσθήκη φρούτων, καρυδιών ή σοκολάτας) και της κλάσης 0403 10 93 0 (άλλα γιαούρτια περιεκτικότητας κατά βάρος σε λιπαρές ουσίες πουπερβαίνει το 3 % αλλά που δενπερβαίνει το 6 %). Η δασμολογική προτίμησηπερ της Κοινότητας για τα προϊόντα αυτά ανερχόταν σε 9 % και αυξήθηκε σε 35 %.

Η πολωνική κυβέρνηση δικαιολογεί το μέτρο αυτό λόγω της μαζικής αύξησης των εισαγωγών αρωματισμένων γιαουρτιών από την Κοινότητα κατά το 1998. Οι συνολικές εισαγωγές των προϊόντων αυτών που ανέρχονταν σε 552 τόνους το 1996, αυξήθηκαν σε 4601 τόνους το 1997 και κατόπιν σε 30 900 τόνους κατά το 1998. Κατά τη διάρκεια του πρώτου εξαμήνου του έτους 1999, οι εισαγωγές αρωματισμένων γιαουρτιών κοινοτικής προέλευσης έφθασαν τους 39 000 τόνους (από Ιανουάριο έως Μάϊο 1999). Επιπλέον, οι εισαγωγές αρωματισμένων γιαουρτιών κοινοτικής προέλευσης κατά το 1998 αντιπροσώπευαν το 25 % του συνόλου της εσωτερικής αγοράς της Πολωνίας, όσον αφορά όλα τα είδη γιαουρτιών. Η Πολωνίαπογραμμίζει, επίσης, ότι παράλληλα με την επιβολή βάσει του πρωτοκόλλου 3, εισαγωγικού δασμού 9 Μαρτίου 1999 για τις εν λόγω κλάσεις γιαουρτιών, η Κοινότητα αύξησε τις επιστροφές γιάυτές τις κατηγορίες προϊόντων.

Η Επιτροπή δήλωσε αμέσως στην Πολωνία ότι διαφωνεί για την εφαρμογή του άρθρου 30 της Ευρωπαϊκής Συμφωνίας (ΕΣ) μεταξύ των Κοινοτήτων και των κρατών μελών τους, αφενός, και της Πολωνίας, αφετέρου για την αιτιολόγηση της επιβολής ρήτρας διασφάλισης και απάντησε με ρηματική διακοίνωση, στις 27 Μαΐου 1999, μετά τη συζήτηση για την εν λόγω θέση στηνποεπιτροπή γεωργίας-αλιείας στις 13 και 14 Απριλίου 1999.

Κατέφαρμογή του άρθρου 33 (παράγραφος 2, 3ο εδάφιο) τα δυο μέρη συμφώνησαν να διεξάγουν συνεδριάσεις για τεχνικές διαβουλεύσεις, με σκοπό τον καθορισμό χρονοδιαγράμματος για την κατάργηση της ρήτρας αυτής, όταν το επιτρέψουν οι περιστάσεις. Μετά την τρίτη συνεδρίαση για τεχνικές διαβουλεύσεις στις 24 Αυγούστου 1999, η πολωνική πλευρά ανακοίνωσε στην Επιτροπή την αναπροσαρμογή των μέτρων διασφάλισης.

Η Πολωνία διαβεβαιώνει ότι πρόκειται για προσωρινά μέτρα ισχύος δύο μόνον ετών και ότι θα ανοιχθεί ποσόστωσηπέρ της Κοινότητας με βάση τον μέσο όρο εισαγωγών κατά τα έτη 1996 ως 1998 (16 000 τόνοι το πρώτο έτος, 17 000 τόνοι το δεύτερο έτος) για το οποίο θα εφαρμοσθεί ο δασμός που προβλέπεται στο Πρωτόκολλο 3. Η άμεση εφαρμογή δασμού ύψους 29 % για τις κοινοτικές εξαγωγές κατά το 1999 και για το τμήμα εκτός των ποσοστώσεων κατά το 2000 και 2001 πρέπει να συγκριθεί με το δασμό που επιβάλλεται μάλλον ευνοούμενο κράτος πουπερβαίνει το 100 % και εφαρμόζεται στις λοιπές τρίτες χώρες.

Η Επιτροπή έλαβε γνώση των νέων αυτών μέτρων, που εφαρμόζονται από τις 17 Σεπτεμβρίου 1999, και επιφυλάσσεται να ζητήσει από την Πολωνία την άρση των μέτρων αυτών ανάλογα με την εξέλιξη της πολωνικής αγοράς.